दुनिया भर के पर्यटकों के समक्ष भारत को एक उत्कृष्ट पर्यटक स्थल के रूप में पेश करने वाले अतुल्य भारत विज्ञापन प्रचार अभियान को ब्रिटेन के सर्वाधिक रचनात्मक मीडिया अभियान के रूप में सम्मानित किया गया। इस अभियान में देश की मूल परंपराओं को आधार बनाया गया है। इस अभियान के लिए ब्रिटेन और आयरलैंड में भारतीय पर्यटन कार्यालय के निदेशक जगदीश चंद्र को ब्रिटेन के पूर्व प्रधानमंत्री टोनी ब्लेयर की पत्नी चेरी ब्लेयर ने 15 सितंबर को जीजी-2 कैम्पेन ऑफ दी ईयर पुरस्कार प्रदान किया।